இயல் 73      இரவில் நூறு பூதம் வருவதாக அன்னத்தின் ஆள் வந்து  அன்னம் முதலியவரிடம் கூறினான்.  சேறுண்டு நடவுண்டென் றிருப்பார் தாமும் திருவுண்டு கடையுண்டென் றிருப்பார் தாமும் வீறுண்டு வாளுண்டென் றிருப்பார் தாமும் வினவுண்டு படிப்புண்டென் றிருப்பார் தாமும் சோறுண்டு மனைமக்க ளோடு சென்று துயிலுண்டு கிடக்கின்ற இரவில் ஓர்ஆள் நூறுண்டு பூதங்கள் வருவ தைநான் நோக்கியதும் உண்டென்றான் துறவி யின்பால்!  "வாளெடுப்பீர் இடக்கையில் பலகை கொள்வீர்! வரிப்புலியின் கூட்டம்போல் சுருக்காய் ஓடித் தோளெடுக்கும் முன்பகையின் உயிரெ டுப்பீர்! தூயவனே! நரிக்கண்ணன் தலையில் மாம்பூ